《玄元皇帝应见贺圣祚无疆》
唐代·赵铎

圣主今司契，神功格上玄。岂唯求傅野，更有叶钧天。

审梦西山下，焚香北阙前。道光尊圣日，福应集灵年。

咫尺真容近，巍峨大象悬。觞从百寮献，形为万方传。

声教唯皇矣，英威固邈然。惭无美周颂，徒上祝尧篇。

作者简介：一作赵驿。玄宗天宝间进士。《全唐诗》收省试诗《玄元皇帝应见贺圣祚无疆》一首，出《文苑英华》卷一八〇。《盛唐诗纪》卷一〇四作赵骅，误。